OzLabs/hebrew-wiki-articles huggingface dataset:
Menagerie

Menagerie (בעברית: ביבר) הוא אלבום האולפן השישי של הזמר-יוצר האמריקאי ביל וית'רס. אלבום זה כולל גם את הסינגל "Lovely Day" שנחשב לאחד מהמצליחים של וית'רס.

== אפיון ==
מבחינת תוכנו, האלבום הזה אופטימי הרבה יותר ואינטנסיבי פחות בשיריו מאשר באלבומיו הקודמים של וית'רס. אף שיר באלבום לא עוסק ברגשות עזים וקשים כמו מוות ואהבה נכזבת כמו בשירים מוקדמים שהסלילו את דרכו של וית'רס, כמו "Use Me", "Better Off Dead" או "Who Is He". רוב רצועות האלבום הן שמחות וקלילות הן מוזיקלית והן לירית, כאשר השירים "I Want to Spend the Night" ו"Tender Things" כוללים אלמנטים לטיניים ברורים, והשירים "Lovely Night for Dancing" ו"She Wants To" כוללים השפעות של סגנון הדיסקו שהיה באותה עת עוד בהתהוות.

== ביקורות ==
מתוך האלבום שיצא סינגל אחד: "Lovely Day". זהו שיר שמח, אופטימי ובעל אלמנטים מעולמות מוזיקליים שונים, ועל כן הוא התקבל בברכה בקהילת המעריצים של וית'רס וגם מעבר לכך בקרב חובבי מוזיקת הדיסקו והנשמה. הסינגל הפך לאחד מהלהיטים הגדולים ביותר של וית'רס, במיוחד בבריטניה, שם הגיע למקום ה-7 במצעד הסינגלים הבריטי<ref></ref>. בנוסף, השיר הגיע לצמרות תרשימי המכירות בשבע מדינות נוספות<ref></ref><ref></ref><ref></ref><ref></ref><ref></ref><ref></ref>.

Menagerie עצמו זכה לנתונים חיוביים מאוד יחסית, והגיע למקום ה-16 במצעד שירי ה-R&B/היפ הופ<ref></ref> וה-39 במצעד הבילבורד 200<ref></ref>. האלבום היה לנמכר ביותר של וית'רס אי פעם בבריטניה, שם הגיע למקום 27 במצעד האלבומים הבריטי<ref></ref>.

האלבום זכה לביקורות חיוביות למדי. המבקר רוברט כריסטיגאו נתן לאלבום ציון של C+ וכתב כי "'Lovely Day' הוא הלהיט הגדול ביותר שלו מאז שהחליף חברה<ref>הכוונה לחברות תקליטים. עד אלבומו השלישי של וית'רס, +'Justments, הייתה חברת התקליטים שלו סאסקס רקורדס, אולם החל מאלבומו הרביעי, Making Music יצאו אלבומיו תחת חברת התקליטים קולומביה רקורדס.</ref>, והפשרה הזו בין הדייסה של Making Music לבין השריר של Naked & Warm הופכת אותו לאלבום הגדול ביותר שלו"<ref></ref>. אתר AllMusic סיפק לאלבום ציון גבוה באופן יחסי של 4.5 כוכבים מתוך 5<ref></ref>.

== קישורים חיצוניים ==

== הערות שוליים ==

קטגוריה:אלבומי ביל וית'רס
קטגוריה:אלבומים באנגלית
CATL

CATL (בסינית: 宁德时代, שם מלא באנגלית: Contemporary Amperex Technology Co. Limited; נסחרת בבורסת שנג'ן, [http://www.szse.cn/English/application/search/index.html?keyword=300750 SHE: 300750]) היא יצרנית טכנולוגיה וסוללות סינית שנוסדה בשנת 2011 על ידי רובין צנג, ומתמחה בייצור סוללת ליתיום-יון לרכבים חשמליים, ומערכות ניהול סוללות.

CATL מספקת סוללות ליצרני כלי רכב ובהם קבוצת PSA, יונדאי מוטור, הונדה, BMW, דיימלר AG, טסלה, טויוטה, פולקסוואגן, וולוו וליצרני רכב נוספים בסין. בפברואר 2021 הודיעה החברה על תקצוב לבניית שלושה מפעלים חדשים לייצור סוללות למכוניות.

בנוסף לכך, CATL פעילה בתחום ייצור סוללות למתקני אגירת חשמל, כתחליף לבניית תחנות כוח חדשות ולבניית רשת להעברת חשמל.

== היסטוריה ==
החברה הוקמה בשנת 2011 על ידי רובין צנג. מטה החברה ממוקם בנינדה (בחבל פוג'יין) ומרכזי פיתוח נוספים בשנחאי וברלין.

בשנת 2018 החברה דיווחה על מכירות של סוללות בהיקף של 21.2 גיגווט"ש. בשנת 2018 החלה החברה בהקמת מפעל חדש בארנשטאדט ובשנת 2020 תוכננה מכירה בהיקף של 50 גיגווט"ש.

ביוני 2020 הכריז רובין צנג שהחברה מסוגלת לייצר סוללות עם אורך חיים שמספיק לנסיעה של כ-1.6 מיליון קילומטר.

ב-2023 הציגה החברה גרסה משופרת לסוללת LFP (ליתיום, ברזל ופוספט), בה הוחלף הברזל במגנזיום, אלומיניום ואבץ. קיבולת האנרגיה שלה גבוהה ב-15% עבור משקל סוללה דומה, ומגיעה ל-210 ואט-שעה לקילוגרם.

==קישורים חיצוניים==

==הערות שוליים==

קטגוריה:חברות סיניות
קטגוריה:חברות טכנולוגיה
קטגוריה:יצרני סוללות
קטגוריה:חברות בשווי שוק מעל 200 מיליארד דולר
גייטה

גייטה (בסוואהילי: Mkoa wa Geita) היא אחת מ-31 המחוזות המנהליים של טנזניה. המחוז נמצא בצפון מזרח המדינה. בירת המחוז היא גייטה.

האזור שוכן בין קו הרוחב 2 ° 8´ ו- 3 ° 28 ’מדרום לקו המשווה ובין קו האורך 31 ° 15’ -32 ° 40 ’מזרחית לגריניץ’. האזור נמצא בגובה 1,100 עד 1,300 מטר מעל פני הים וחולק גבולות עם קאגרה במערב ובצפון, ואילו בחלקים הדרומיים והדרום -מזרחיים גובלים אזור שיניאנגה ואזור מוואנסה מצפון.<ref></ref>

במחוז מתגוררים כ-1,739,530 איש ב-5 נפות, שהגדולה בהן היא בוקומבה.

נציב האזור הוא מאגאלולה סאידי מאגאלולה.

מכרה הזהב של גייטה מצוי כ-4 ק"מ ממערב לעיר גייטה.

== נפות ==
* בוקומבה
* צ'אטו
* גייטה
* מבוגווה
* ניאנג'הוול

==קישורים חיצוניים==

== הערות שוליים ==

קטגוריה:טנזניה: מחוזות
נרסניציה

נרסניציה (באוקראינית: Нересниця; ברוסית: Нересница, "נרסניצה"; בהונגרית: Nyéresháza, "ניירשהאזה", או Alsóneresznice, "אלשונרסניצה"; בסלובקית: Neresnice, "נרסניצה"; ביידיש: נערעסניצע או רעסניצע) הוא כפר במחוז זקרפטיה באוקראינה. הכפר שוכן במקום בו נשפך נהר לוז'נקה לנהר טרסבה , במרחק של כ-20 קילומטרים צפון-מזרחית לעיר טיאצ'יב.

==היסטוריה==

עד מלחמת העולם הראשונה האזור היה חלק מהאימפריה האוסטרו-הונגרית ולאחריה היה חלק מצ'כוסלובקיה. בתחילת מלחמת העולם השנייה כל האזור סופח על ידי הונגריה ולאחריה עבר לשליטת ברית המועצות, עד פירוקה ב-1991, ומאז הוא חלק מאוקראינה.

==הקהילה היהודית==
הפעם הראשונה בה יהודי נרשם במפקד אוכלוסין שנערך בכפר הייתה ב-1735, אך ככל הנראה קהילה מסודרת נוצרה רק בסוף המאה ה-18. בעשורים הראשונים של המאה ה-19 הקהילה מנתה כמה עשרות וב-1880 היא כבר מנתה למעלה מ-300 נפשות. המצבות המוקדמות ביותר בבית הקברות היהודי של הכפר הן משנות ה-20 של המאה ה-19.

הקהילה הייתה כפופה לרב של הכפר הקרוב וילחוביץ (וילחיבצי) והתפללה בבית מדרש יחיד עד 1929, אז התפצלה הקהילה לארבעה בתי תפילה לפי החלוקה החסידית בקהילה: חסידי ויז'ניץ שהיו הרוב ומיעוט שהורכב מחסידי סיגט, ספינקה ובורשטין.

ערב השואה מרבית היהודים בכפר התפרנסו ממלאכה וממסחר, ומיעוטם מחקלאות. באותה תקופה כמו סניפים של כמה תנועות נוער כמו צעירי המזרחי הציונית-דתית, אך הם לא שמרו על יציבות ונסגרו תוך שנים ספורות. ב-1930 נמנו בכפר כ-500 יהודים וב-1941 מספרם צמח לכ-700, בשתי התקופות הם היו כרבע מכלל התושבים.

===השואה===
למשך מספר חודשים בין התפרקות צ'כוסלובקיה והכיבוש ההונגרי ב-1939 התקיימה בחבל מדינה אוקראינית קצרת ימים בשם קרפטו-אוקראינה. האוקראינים ניסו להתנכל ליהודים, אך במהלך שלטונם הקצר לא אירעו תקריות חמורות.

לאחר תחילת השלטון ההונגרי במרץ 1939 החלו גזירות על היהודים ועשרות בעלי עסק ובעלי מלאכה איבדו את רישיונותיהם. ב-1941 70–80 יהודים חסרי אזרחות הונגרית גורשו לגליציה, בדומה לכלל היהודים חסרי האזרחות בחבל, ושם הם נרצחו בטבח בקמניץ-פודולסקי; עם זאת יהודים רבים הצליחו להסתתר בכפר ולהינצל בגלל אזהרה מראש שקיבלו מאזרח הונגרי. באותו זמן כמה עשרות גויסו לעבודות כפייה בשירות העבודה ההונגרי וכמחציתם נהרגו במבצע ברברוסה ובמקומות נוספים.

במרץ 1944 גרמניה הנאצית פלשה להונגריה וכעבור זמן קצר החלו לרכז את יהודי המדינה בגטאות. ב-19 באפריל באותה שנה יהודי נרסניציה הובלו לגטו מאטסלקה, בדומה לרבים מיהודי האזור. ב-25 במאי נשלחו יהודי הגטו למחנה ההשמדה אושוויץ.

הרוב המוחלט של יהודי הכפר הושמד בשואה, למעט משפחה אחת שהצליחה להסתתר ולשרוד בעזרת שכן גוי ועובדי רכבת שהסתירו אותם בנסיעות בין כפרים באזור עד ששוחרר בסוף המלחמה וכן יהודים בודדים ששרדו בדרכים אחרות. היהודים חזרו לכפר אך רובם עזבו אותו תוך זמן קצר.

==קישורים חיצוניים==

* 
* 
* [https://dbs.bh.org.il/he/נרסניצה/מקום קהילת יהודי נרסניצה] באתר בית התפוצות
* [https://www.esjf-surveys.org/survey/neresnytsya-jewish-cemetery/ בית הקברות היהודי של נרסניציה] באתר ESJF 

==הערות שוליים==

קטגוריה:מחוז זקרפטיה: יישובים
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-15
יחסי לסוטו–ספרד

יחסי לסוטו–ספרד הם היחסים הדו-צדדיים והדיפלומטיים בין לסוטו וספרד.

== יחסים דיפלומטיים ==
ממשלות ספרד ולסוטו כוננו יחסים דיפלומטיים בין שתי המדינות ב-3 במאי 1976.<ref name="diplo">[http://www.exteriores.gob.es/Documents/FichasPais/LESOTHO_FICHA%20PAIS.pdf Ficha de Lesoto] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

שגרירות ספרד משתתפת בקביעות גם בדיאלוג הפוליטי בין האיחוד האירופי ללסוטו. באופן דומה, שגרירות ספרד בפרטוריה יוצגה כמשקיפה דיפלומטית לרגל הבחירות בפברואר 2015 ותיאמה את משלחת האיחוד האירופי במאסרו.

== יחסים כלכליים ==
אף על פי שהכלכלה של לסוטו היא קטנה מאוד, מצבה הגאוגרפי המיוחד בתוך דרום אפריקה הופך אותה לשוק של התרחבות טבעית עבור חברות ספרדיות שכבר קיימות בדרום אפריקה, במיוחד בתחום התשתיות והאנרגיה המתחדשת.<ref name="eco">[http://www.exteriores.gob.es/Documents/FichasPais/LESOTHO_FICHA%20PAIS.pdf Ficha de Lesoto] Office of Diplomatic Information. Ministry of Foreign Affairs and Cooperation. Section: Economic relations.</ref>

נראה כי לסוטו מגלה נכונות להעדיף יישום אנרגיה מתחדשת במדינה. חברות ספרדיות הממוקמות בדרום אפריקה ניהלו מגעים בנושא זה עם משרד הסניף בתמיכת שגרירות ספרד בפרטוריה.

== שיתוף פעולה ==
לסוטו אינה נחשבת למדינה מועדפת בתוכנית האב לשיתוף פעולה ספרדי. הארגון הלאומי הספרדי נגד רעב פיתח פרויקט הבטחת מזון במדינה בשנת 2013.<ref name="coop">[http://www.exteriores.gob.es/Documents/FichasPais/LESOTHO_FICHA%20PAIS.pdf Ficha de Lesoto] Office of Diplomatic Information. Ministry of Foreign Affairs and Cooperation. Section: Cooperation.</ref>

אולם ספרד משתתפת באופן פעיל בערוצי שיתוף הפעולה שהאיחוד האירופי מקיים עם לסוטו. לפיכך, ה-XI FED כלל סך של 142 מיליון אירו. האיחוד האירופי אישר גם סכום של 2 מיליון אירו בסיוע הומניטרי חירום כדי להקל על ההשפעות הרות האסון של הבצורת בשנים האחרונות.

== נציגויות דיפלומטיות ==
* לסוטו מיוצגת בספרד באמצעות שגרירותה בלונדון, ובנוסף מחזיקה קונסוליה במדריד.<ref></ref>
* ספרד מיוצגת בלסוטו באמצעות שגרירותה בפרטוריה, דרום אפריקה, ובנוסף מחזיקה קונסוליה במסרו.<ref>[http://www.exteriores.gob.es/Documents/FichasPais/LESOTHO_FICHA%20PAIS.pdf Ficha de Lesoto] Office of Diplomatic Information. Ministry of Foreign Affairs and Cooperation. Section: Spanish Representation Data.</ref>

== הערות שוליים ==
Cold Hearted

Cold Hearted (בעברית: לב קר) הוא שיר של הזמרת והרקדנית פאולה עבדול אשר יצא ב-15 בפברואר 1989 על ידי וירג'ין רקורדס כסינגל החמישי מתוך אלבום הבכורה שלה. השיר נכתב והופק על ידי אליוט וולף וזכה להצלחה רבה בארצות הברית כאשר הגיע למקום הראשון במדינה ובכך הפך לשיר השלישי של עבדול לעשות זאת.

== הרכב ==
השיר הוא שיר טמפו נכתב בסולם ג'י מינור ומנוגן בקצב של 122 ביטים לדקה. הוא נע על פני רצף האקורדים Gm – E♭maj7 – Dm7 וקולה של עבדול משתרע על פניי אוקטבה וחצי, החל מ-F3 ועד ל-B♭4.

== הצלחה מסחרית ==
בארצות הברית השיר זכה רבה כאשר הגיע למקום הראשון במדינה ובנוסף שהה 8 שבועות בעשירייה הפותחת במצעד והגיע למקום ה-6 במצעד הסוף שנתי של ארצות הברית. בבריטניה השיר שוחרר בגרסה אקוסטית ובגרסת רמיקס אך לא זכה להצלחה כאשר הגיע למקום ה-46 בלבד במדינה. גם באוסטרליה וניו זילנד השיר לא זכה להצלחה כאשר הגיע במדינות אלו למקומות 68 ו-25 בהתאמה וכך גם באירופה. בקנדה השיר דווקא זכה להצלחה רבה כאשר הגיע למקום השני במצעד השירים הקנדי ואף למקום ה-13 במצעד סוף השנה הקנדי.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים שבוימו על ידי דייוויד פינצ'ר
קטגוריה:שירים על בגידה: זוגיות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
יחסי לסוטו–מקסיקו

יחסי לסוטו–מקסיקו הם יחסי החוץ בין ממלכת לסוטו והמדינות המקסיקניות המאוחדות. שתי המדינות חברות באו"ם.

== היסטוריה ==
לסוטו ומקסיקו כוננו יחסים דיפלומטיים ב-14 בנובמבר 1975. הקשרים התפתחו בעיקר במסגרת פורומים רב-צדדיים.

בנובמבר 2010 שלחה ממשלת לסוטו משלחת בת 12 חברים להשתתף בכנס לשינוי האקלים של האו"ם בקנקון.

במאי 2013, נשיא המכון הלאומי, אנריקה יעקב רושה, ערך ביקור עבודה בלסוטו, כדי לקדם את מועמדותו של ד"ר הרמיניו בלאנקו עבור ההנהלה הכללית של ארגון הסחר העולמי, מלווה על ידי שגריר מקסיקו בדרום אפריקה, הקטור ואלצי. באותה הזדמנות הם נפגשו עם שר המסחר והתעשייה של לסוטו, טמקי טולו ושר העבודה הממונה על ענייני החוץ, לבזה מאלוי.

== נציגויות דיפלומטיות ==
* לסוטו מיוצגת במקסיקו באמצעות שגרירותה בוושינגטון די. סי., ארצות הברית.
* מקסיקו מיוצגת בלסוטו באמצעות שגרירותה בפרטוריה, דרום אפריקה.

== הערות שוליים ==
היברניה

בית הדואר המרכזי, בדבלין]]
פסל היברניה מאת אדוארד סמית' מעל בניין הפרלמנט הקודם (תחת השלטון האנגלי), בדבלין
היברניה (באירית: Hibernia) הוא שמה הלטיני הקלאסי של אירלנד. השם היברניה נלקח מסיכומי ורישומי מפות גאוגרפיים יוונים. במהלך חקירתו בצפון מערב אירופה (בערך 320 לפנה"ס) כינה פיתאס ממסאליה את האי Iérnē (ביוונית: Ἰέρνη). בספרו "גאוגרפיה" (לערך -150 לספירה) כינה קלאודיוס תלמיוס ("תלמי") את האי Iouerníā (ביוונית: "lουερνία"). ההיסטוריון הרומאי טקיטוס, בספרו אגריקולה (בערך 98 לספירה), משתמש בשם היברניה.

lουερνία היא העיבוד היווני לשם הקלטי Īweriū, שממנו צמחו בסופו של דבר השמות האיריים Ériu ו-Éire. השם שונה בלטינית (בהשפעת המילה hībernus) שפירושו "ארץ החורף".

==שימוש פוסט-לטיני==
המלך הגדול בריאן בורו (941–1014 בערך) ביסס את תוארו על היותו קיסר הסקוטים, (בלטינית: Imperator Scottorum, אימפראטור סקוטורום), או קיסר הגאלים. משנת 1172 ממלכת אירלנד העניקה למלך אנגליה את התואר הנוסף, Dominus Hibernie, דומינוס היברניה, "לורד אירלנד". ממלכת אירלנד גם יצרה את התואר - Rex Hibernie (רקס היברניה), מלך אירלנד, לשימוש בטקסטים לטיניים. ג'רארד מרקטור כינה את אירלנד "Hybernia" במפת העולם שלו משנת 1541. בשנת 1642 המוטו של הקונפדרציה האירית, ממשל בעל כנסייה ושלטון קתוליים ששלטו בחלק גדול מאירלנד עד 1650, היה - Pro Deo, Rege et Patria, Hibernia Unanimis (פרו דאו, רג'ה אט פטריה, היברניה אוננימיס) (באנגלית: '<nowiki/>For God, King and Fatherland, Ireland is United<nowiki/>').

השימוש בשם 'היברניה' חזר עם זרם הקלאסיציזם באירופה במאה ה-18, וכך גם השימוש בשם 'קלדוניה', אחד המונחים הלטיניים לסקוטלנד, והשם 'בריטניה' לבריטניה. הכותרת "היברניה" נטבעה על מטבע<nowiki/>ות איריים בשנות ה-1700, ועל מטבע של 2 אירו לשנת 2016. הוקמו חברות כמו חברת הביטוח ההיברניאנית (ששמה לימים שונה לקבוצת היברניאן). השם זכה לפופולריות עם הצלחתה של מפלגת הפטריוטים האירית. בתקופה בה אומצו אדריכלות ועיצוב קלאסיים פלדיאיים בצפון אירופה, היברניה הייתה מילה שימושית לתיאור אירלנד עם גוונים של סגנון ואדיבות קלאסית, כולל על ידי העלייה האנגלו-אירית המשגשגת שלימדה לטינית בבית הספר. "היברניאן" שימש כמונח לאנשים, ותואר כללי. הבורסה המלכותית בדבלין נבנתה בשנים 1769–79 עם הכיתוב המגולף "SPQH" "לסנאטוס פופולוסקי היברניקוס" 'הסנאט ואנשי אירלנד'. האקדמיה המלכותית להיברניאן מתוארכת לשנת 1823.

הגדוד הספרדי של המאה ה-18 שהורכב מגולי אירים היה ידוע כגדוד היברניה.

היברניה היא מילה שמשמשת לעיתים רחוקות בהווה ביחס לאירלנד, למעט בשמות ותיקים. הוא משמש מדי פעם לשמות ארגונים ודברים שונים אחרים; למשל: הבנק הלאומי של היברניה, קבוצת הביטוח של היברניה, סדר העתיק של היברניאנים, המגזין "היברניה", מכללת היברניה, התזמורת ההיברניאנית, מועדון הכדורגל ההיברני, ה-HMS היברניה, ונגזרות מודרניות, מלטינית כמו רפובליקה היברניקה (הרפובליקה האירית). בקנדה, השם היברניה הוענק לשדה הנפט היברניה מחוץ לניופאונדלנד, ולפלטפורמת נפט ימית גדולה, היברניה.

תופעה נוספת היא בקדחת היברניה משפחתית או TRAPS (תסמונת תקופתית הקשורה לקולטן נמק הגורם לנמק), קדחת תקופתית שתוארה לראשונה בשנת 1982 במשפחה ממוצא אירי וסקוטי, אך נמצאה בכל הקבוצות האתניות.
מועדוני הכדורגל הסקוטיים Hibernian FC ודנדי היברניאן (כיום דנדי יונייטד) אימצו את השם.

==ראו גם==
* ארין
* סמל אירלנד
* דגל אירלנד

==הערות שוליים==

קטגוריה:אירלנד
קטגוריה:סמלים לאומיים
אלעד שחף

אלעד שחף (נולד ב-13 בינואר 1998) הוא כדורגלן ישראלי המשחק בעמדת הקשר במועדון ספורט אשדוד.

==קריירה==
שחף התחיל את הקריירה שלו בקבוצת הילדים של מכבי תל אביב, במדיה שיחק במשך שמונה שנים. בשנת , עבר למכבי פתח תקווה וכעבור שנה הצטרף למכבי נתניה. ב-19 במאי 2017 רשם שחף את הופעת הבכורה שלו בקריירה, בניצחון 0–2 נגד מכבי אחי נצרת.

ב-20 באוגוסט 2019 הושאל שחף לסקציה נס ציונה. ב-25 בספטמבר כבש שחף את שער הבכורה שלו בקריירה, בתיקו 1-1 מול הפועל כפר סבא. ב-14 בדצמבר הבקיע בתיקו 1-1 מול מכבי תל אביב, שהיה שער החובה הראשון שספגה האחרונה מתחילת העונה, במסגרת המחזור ה-14 של הליגה.

בקיץ שב שחף לנתניה. ב-14 בספטמבר 2020 הבקיע שחף את שער הבכורה שלו בנתניה, בניצחון 0–7 על בני סכנין.

ב-22 באוגוסט 2021 חתם שחף בהפועל נוף הגליל. ב-3 בפברואר 2022 חתם במועדון ספורט כפר קאסם.

ב-3 ביולי 2022 חתם לשלוש שנים בבוטושאן מליגת העל הרומנית. ב-18 ביולי ערך שחף את הופעת הבכורה שלו בקבוצה, כשנכנס כמחליף בניצחון 2–3 על קינדייה טרגובישטה. ב-23 ביולי פתח לראשונה בהרכב, בניצחון קבוצתו 0–1 על וולונטר.

ב-9 בינואר 2023 חזר לישראל וחתם במועדון ספורט אשדוד.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:הרצליה: כדורגלנים
קטגוריה:כדורגלני מכבי נתניה
קטגוריה:כדורגלני סקציה נס ציונה
קטגוריה:כדורגלני הפועל נוף הגליל
קטגוריה:כדורגלני מועדון ספורט כפר קאסם
קטגוריה:כדורגלני בוטושאן
קטגוריה:כדורגלני מועדון ספורט אשדוד
קטגוריה:כדורגלנים ישראלים ברומניה
קטגוריה:ישראלים שנולדו ב-1998
הקרן הלאומית (בריטניה)

הקרן הלאומית (באנגלית: The National Fund) היא קרן צדקה בריטית. מטרתה, על פי הצהרת התרומה, היא לשלם את החוב הציבורי של בריטניה במלואו. שווי הקרן, נכון ל-5 באפריל 2019, נעמד על כ-519,707,831 ליש"ט.

ב-1919, המזכיר הפיננסי במשרד האוצר סטנלי בולדווין הציע במאמר מערכת לעיתון "Financial Times" כי אזרחים עשירים ייתרמו מרצון לתשלום החוב הציבורי של בריטניה שנצבר כתוצאה ממלחמת העולם הראשונה, בתקווה שתשלומו לא ייגרר לדורות הבאים. כמעט עשור אחר כך, ב-1928, גספארד פארר, שותף בבנק השקעות מקומי, הקים עבור מטרה זו את "הקרן הלאומית", ולה הוא תרם באנונימיות 500 אלף ליש"ט בתקווה שאזרחים עשירים נוספים יבואו בעקבותיו. באותה התקופה, החוב הציבורי עמד על כ-7 מיליארד ליש"ט, ותרומתו של פארר לבדה כיסתה רק כ-0.007% מן הסך הכולל של החוב. נדבנים אחרים הצטרפו ליוזמה גם כן בתרומות, אך זו האחרונה נתקבלה ב-1982. בתקנון הארגון אשר מנהל את הקרן, נקבע כי היא תפרע רק כאשר היא תצליח לשלם את החוב במלואו. עד לחשיפת מסמכי התרומה המקוריים על ידי בית המשפט העליון ב-2020, זהותו של פארר נותרה אנונימית כשאף לממשלה לא היה שום מידע על כך.

ב-22 במאי 2018, הוגשה לבית המשפט העליון בקשה על ידי היועץ המשפטי לממשלה לשחרור הקרן עבור צמצום החוב הציבורי של בריטניה. זאת, לאחר שנקבע בדיון בבית הנבחרים באותה השנה על ידי מומחים כי אין שום סיכוי שהקרן תגיע אי פעם לסכום שיספיק כדי לשלם את כלל החוב הציבורי. במשך שנים דרשו פוליטיקאים שונים מן האופוזיציה, ובעיקר תנועות שורשיות, להשתמש בכספי הקרן עבור מטרות חברתיות, בעוד הממשלה קיוותה לנצל את הכסף עבור צמצום החוב הציבורי. לעניין נדרשה התערבותו של בית המשפט העליון, שכן תנאי הקרן, אשר קבעו כי יש להשאיר את ערכה להצטבר עד שיספיק לתשלום החוב המלואו, הם מחייבים.

לפני קיום המשפט בנובמבר 2019, התייצב שארה של התורם המקורי בדרישה לחלק את כספי הקרן לבני המשפחה כירושה, בטענה כי אין תוקף לייעוד הכספים עבור הממשלה היות שהמטרה הקבועה לתשלום החוב הציבורי נכשלה. לאחר שטענה זו נפסלה על הסף על ידי בית המשפט, נקבע לעניין שחרור כספי הקרן דיון חדש. לבסוף, ב-10 בנובמבר 2020, נקבע על ידי בית המשפט העליון כי ניתן לשחרר את כספי הקרן עבור צדקה. בהחלטתו, הסכים השופט עם עמדת המומחים לפיה מטרת הקרן לעולם לא תושג, וציין כי שימוש בכספים למימון צדקה יימנע את הסכנה שלא תצא שום תועלת מן הקרן. ב-21 בינואר 2022, בית המשפט העליון נתן את החלטפו הסופית בעניין, בקביעה כי משרד האוצר יוכל להשתמש בכספי הקרן עבור הפחתת החוב הציבורי.

== קישורים חיצוניים ==
* [https://www.globes.co.il/news/article.aspx?did=1000873073 בריטניה: תרומה מ-1928 תפחה ל-350 מ' ליש"ט, אבל אי אפשר להשתמש בה], גלובס, 18 באוגוסט 2013
* Russell Hargrave, [https://www.civilsociety.co.uk/news/national-fund-could-release-500m-to-charity-court-decides.html National Fund could release £500m to charity, court decides], Civil Society, 10 בנובמבר 2020

קטגוריה:הממלכה המאוחדת: כלכלה
Opposites Attract

Opposites Attract (בעברית: הפכים נמשכים) הוא שיר של הזמרת והרקדנית פאולה עבדול בשיתוף הצמד The Wild Pair אשר יצא ב-28 בנובמבר 1989 על ידי וירג'ין רקורדס. השיר יצא כסינגל השישי מאלבומה הבכורה של עבדול והוא נכתב והופק על ידי אוליבר ליבר. השיר זכה להצלחה רבה בעולם כאשר הגיע למקום החמישי במצעד האירופאי הכללי ולמקום הראשון בארצות הברית. מבחינה לירית השיר עוסק בזוג, שלמרות ההפכים ביניהם, הם עדיין אוהבים אחד את השנייה. הווידאו קליפ לשיר בלט בתקופתו בגלל השילוב של אנימציה בו בכלל, ובגלל הופעה של דמות של חתול מזמר (מונפש) בשם אם. סי. סקאט קאט בקליפ בפרט.

== הצלחה מסחרית ==
השיר הפך לאחד משירי ה-R&B והדאנס-פופ הכי פופולריים בשנות ה-90. בארצות הברית הגיע למקום הראשון ושהה שם במשך שלושה שבועות ובכך הפך לשיר הרביעי של הזמרת שמגיע למקום הראשון במדינה וגם לשיר הרביעי שלה מאלבום הבכורה שלה ובכך הפכה עבדול לזמרת היחידה מלבד ויטני יוסטון שהצליחה להכניס ארבעה שירים למקום הראשון בארצות הברית ולאמן היחיד מלבד יוסטון, מייקל ג'קסון וג'ורג' מייקל שהצליחה לעשות זאת. בנוסף השיר הגיע למקום החמישי במצעד האירופאי הכללי, למקום הראשון באוסטרליה ולמקום הראשון בקנדה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה
| 70,000
|-
! קנדה (Music Canada)
| זהב
| 50,000
|-
! בריטניה (BPI)
| כסף
| 200,000
|-
! ארצות הברית (RIAA)
| זהב
| 500,000
|}

==קישורים חיצוניים==

==הערות שוליים==

קטגוריה:שירי 1988
קטגוריה:סינגלים מ-1989
קטגוריה:שירי פאולה עבדול
קטגוריה:שירים באנגלית
קטגוריה:וידאו קליפים מונפשים
קטגוריה:שירי ג'ק סווינג חדש
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס גראמי לווידאו קליפ הקצר הטוב ביותר
דניאל פלשר

דניאל פלשר (נולד ב-26 ביולי 1997) הוא כדורגלן ישראלי המשחק בעמדת הבלם.

==קריירה==
פלשר התחיל את הקריירה שלו במחלקת הנוער של בני יהודה, לפני כן שיחק גם במכבי תל אביב והפועל רמת גן. ב-30 ביולי 2017 ערך פלשר את הופעת הבכורה שלו בקבוצה הבוגרת בהפסד 0–2 למכבי תל אביב במסגרת גביע הטוטו. בינואר הושאל פלשר למכבי הרצליה מהליגה הלאומית. ב-12 בינואר ערך פלשר את הופעת הבכורה שלו בקבוצה, בניצחון 0–1 נגד עירוני נשר.

לקראת עונת 2018/2019 שב פלשר לבני יהודה. ב-4 באוגוסט 2018 הבקיע פלשר את שער הבכורה שלו בקריירה בניצחון 2–4 נגד הפועל רעננה. ב-25 באוגוסט ערך פלשר את הופעת הבכורה שלו בליגת העל בהפסד 0–1 למ.ס. אשדוד.

גם את העונה הבאה התחיל בבני יהודה, אך עם סיום חלון העברות של טרום העונה, הושאל למכבי פתח תקווה. פלשר היה שותף לחזרה של הקבוצה לליגת העל כעבור עונה אחת בלבד. בקיץ , פלשר חזר לבני יהודה, אך ב-16 באוגוסט עבר לפתח תקווה כאשר כרטיס השחקן שלו עבר לקבוצה. ב-24 באוגוסט 2022 חזר לבני יהודה.ב-18 ביוני 2023 חתם בהפועל פתח תקווה.

==חיים אישיים==
פלשר מחזיק באזרחות גרמנית.

==תארים==
; בני יהודה
*גביע המדינה: 2018/2019

; מכבי פתח תקווה
*ליגה לאומית: 2019/2020

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני בני יהודה תל אביב
קטגוריה:כדורגלני מכבי הרצליה
קטגוריה:כדורגלני מכבי פתח תקווה
קטגוריה:בוגרי תיכון ליידי דייוויס (תל אביב)
קטגוריה:ישראלים שנולדו ב-1997
Rush Rush

Rush Rush (בעברית: מהר מהר) הוא שיר של הזמרת והרקדנית פאולה עבדול, אשר יצא בתאריך ה-2 במאי 1991 על ידי וירג'ין רקורדס כסינגל הראשון מתוך אלבומה השני. הוא נכתב על ידי פיטר לורד והופק על ידי לורד וורנון ג'פרי סמית'. השיר זכה להצלחה רבה כאשר הגיע למקום ה-9 במצעד האירופאי ולמקום הראשון בארצות הברית.

== הצלחה מסחרית ==
השיר זכה להצלחה רבה בארצות הברית כאשר הגיע למקום הראשון במדינה ושהה שם במשך חמישה שבועות ובכך הפך לשיר הנשי ששהה הכי הרבה שבועות במקום הראשון מאז "Like a Virgin" של מדונה. בנוסף הוא גם שהה חמישה שבועות במקום הראשון במצעד השירים העכשוויים למבוגרים. באירופה השיר גם זכה להצלחה כאשר הגיע למקום ה-9 במצעד האירופאי הכללי.

בסוף שנות ה-90 הוא הוכתר כשיר ה-16 המצליח ביותר לאותו עשור במדינה.

== קליפ ==
הקליפ נעשה בהשראת הסרט מרד הנעורים ואף ישנם בקליפ מספר סצנות שהועתקו מהסרט. בקליפ נראית עבדול עם בן זוגה כאשר גבר אחר מתאהב בה ומנסה לכבוש אותה גם. כתוצאה מכך בן זוגה של עבדול גורם לתקלה ברכבו של אותו הבחור אך הוא קופץ מהרכב שלו ומציל את עצמו לאחר שמבחין שהבלם ברכב לא עובד. בסופו של דבר עבדול בוחרת בבחור שהתאהבה בה ולא בבן וזגה הנוכחי.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב
| 35,000
|-
! שוודיה (GLF)
| זהב
| 25,000
|-
! ארצות הברית (RIAA)
| זהב
| 500,000
|}

== קישורים חיצוניים ==

== הערות שוליים ==

קטגוריה:שירי 1990
קטגוריה:סינגלים מ-1991
קטגוריה:שירי פאולה עבדול
קטגוריה:שירים באנגלית
קטגוריה:בלדות משנות ה-1990
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
Met Him Last Night

"Met Him Last Night" (בתרגום חופשי: פגשתי אותו אתמול בלילה) הוא סינגל שהוקלט על ידי הזמרת-יוצרת האמריקאית דמי לובאטו בהשתתפות אריאנה גרנדה.<ref name=":0"></ref> השיר יצא לאור ב-1 באפריל 2021, על ידי חברות התקליטים איילנד רקורדס, כסינגל הרביעי מתוך האלבום, Dancing with the Devil... the Art of Starting Over.<ref name=":0" /><ref></ref>

גרסת הרמיקס של דייב אודה קיבלה מועמדות בטקס פרסי גראמי ה-64 בקטגוריה הקלטת הרמיקס הטובה ביותר.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|1 באפריל 2020
|הזרמת מוזיקה • הורדה דיגיטלית
|rowspan="2" |איילנד רקורדס
|<ref></ref>
|-
!ארצות הברית
|13 באפריל 2020
|rowspan="2" |רדיו להיטים עכשוויים
|<ref></ref>
|-
!אוסטרליה
|16 באפריל 2021
|יוניברסל מיוזיק אוסטרליה
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי דמי לובאטו
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי טומי בראון
קטגוריה:שירים שהופקו על ידי טומי בראון
קטגוריה:שירים על השטן
קטגוריה:שירים על לילות
קטגוריה:סינגלים בהוצאת איילנד רקורדס
יחסי פורטוגל–צ'כיה

שגרירות פורטוגל בפראג
יחסי פורטוגל–צ'כיה הם יחסי החוץ בין פורטוגל וצ'כיה. שתי המדינות חברות ב, הארגון לביטחון ולשיתוף פעולה באירופה ובנאט"ו. צ'כיה היא גם משקיפה בקהילת המדינות דוברות הפורטוגזית, שפורטוגל היא חברה מייסדת בה, מאז סוף 2016.

== סקירה כללית ==
בשנת 1466 הגיעו לממלכת פורטוגל משלחת אצילים בוהמיים בשליחות טרנס-אירופית מטעם ייז'י מפודבראדי, מלך בוהמיה, וזה נחשב לקשר הראשון בין המדינות. המשלחת פנתה לכל בתי המלוכה האירופיים הגדולים להסכים על הגנה מפני המלחמות הטורקיות המתקרבות, אך גם כדי לשפר את תדמיתה של בוהמיה מאז המלחמות ההוסיטיות וחילוקי הדעות עם האפיפיור פאולוס השני. התיעוד מכיל גם הערות נרחבות על הנוף והחברה, כולל תיאורי מכס, רכישת ושמירת עבדים, השפעות המגפה ואמצעי הזהירות שננקטו שם.

ב התחתן ז'ואו גומס דה סילבה עם יוהאנה פון מנז, הרוזנת מטארוקה. הוא הפך לשליח בית המלוכה הפורטוגלי בווינה. בנו עמנואל סילבה-טארוקה הפך לדיפלומט ויועץ מועדף של הקיסרית מריה תרזה מאוסטריה. הוא ייסד את סניף המשפחה האוסטרו-צ'כי, משפחת סילבה-טארוקה.

הפוליטיקאי הבכיר והבוטנאי ארנסט עמנואל פון סילבה-טארוקה שופץ את טירת פרוניצ'ה הישנה ליד פראג והיה מייסד שותף של הפארק הסמוך ל-220 דונם. הפארק, שהוצב בין השנים 1885–1917, היה אחד הגנים האנגלים היפים באירופה ונודע במיוחד בזכות אוסף הרודודנדרונים שלו.

ב היו מבקרים פורטוגלים באופן קבוע בין המבקרים בקרלובי וארי.

לאחר הכרזת הרפובליקה של פורטוגל בשנת 1910 והקמת צ'כוסלובקיה הדמוקרטית בשנת 1918, שתי המדינות יצרו יחסים דיפלומטיים בשנת 1921. בשנת 1937 נותקו היחסים בין המדינות. הם התחדשו לאחר מהפכת הציפורנים הפורטוגזית בשנת 1974 וסוף המשטר האוטוריטרי האנטי-קומוניסטי של אסטדו נובו.

מאז קריסת הגוש המזרחי ב-1989, היחסים בין שתי המדינות התגברו בהתמדה, בעיקר באמצעות המאמצים של ואצלב האוול ומריו סוארש, אשר הוענק גם על ידי אוניברסיטת פראג.

== יחסים כלכליים ==
לשכת המסחר הפורטוגלית AICEP מחזיקה סניף בפראג.

בשנת 2015 ייבאה צ'כיה סחורות ושירותים מפורטוגל בשווי של 353.3 מיליון אירו, מתוכם 22.0% מכונות ומכשירים, 16.6% מוצרי פלסטיק, 14.4% כלי רכב וחלקי רכב ו-13.7% טקסטיל.

באותה תקופה, פורטוגל ייבאה סחורות ושירותים מצ'כיה בשווי של 483.9 מיליון אירו, מתוכם 41.6% כלי רכב וחלקי רכב, 25.9% מכונות ומכשירים, 6.5% מתכות ו-6.4% פלסטיק.

זה מציב את הרפובליקה הצ'כית במקום ה-20 לסחר חוץ פורטוגלי בקרב מדינות הרוכשים ובמקום ה-19 בקרב מדינות הספקים. עבור סחר החוץ הצ'כי, פורטוגל מדורגת במקום ה-32 בקרב מדינות הרוכשים וה-35 בקרב מדינות הספקים.

חלקם של התיירים הצ'כים בתיירות הגוברת בפורטוגל היה סביב 0.18% נתח שוק עם הכנסות של 20.5 מיליון אירו.

== נציגויות דיפלומטיות ==
* פורטוגל מחזיקה בצ'כיה שגרירות בפראג.
* צ'כיה מחזיקה בפורטוגל שגרירות בליסבון ו-3 קונסוליות בפארו, אלגרבה ופונשל.

==קישורים חיצוניים==

== הערות שוליים ==
רנו קפצ'ור

רנו קפצ'ור (באנגלית: Renault Captur) היא מכונית קרוסאובר בעלת חמישה מקומות, שמיוצרת על ידי רנו משנת 2013. היא הוצגה בתערוכת הרכב של ז'נבה בשנת 2013 והגיעה לישראל בשנת 2013. בשנת 2011 הציגה רנו דגם קונספט מקדים.

== דורות ==
=== דור ראשון (2013–2020) ===
הדור הראשון יוצר בין השנים 2013–2020. הדור הראשון כלל מנוע טורבו בנזין I3 צילנדרים בנפח 0.9 ליטרים המספק כ-90 כוחות סוס ב-5,000 סיבובים לדקה. תיבת הילוכים ידנית בעלת חמישה הילוכים. היא מאיצה מ-0 ל-100 קילומטרים לשעה בתוך 13.2 שניות ומגיעה למהירות מרבית של 171 קילומטרים לשעה.

==== מנועי הדור הראשון ====
במשך שנות הדור הראשון הציגה רנו שני סוגי מנועים חוץ מהמנוע הבסיסי, המנועים הם:
* מנוע טורבו בנזין בנפח 1.2 ליטרים המספק כ-118 כוחות סוס.
* מנוע טורבו דיזל בנפח 1.5 ליטרים המספק כ-90 כוחות סוס.

==== מתיחת פנים שנת 2017 ====
בשנת 2017 עברה הקפצ'ור מתיחת פנים שכללה שדרוג האבזור ועיצוב מחודש, היצע המנועים בדגם נותר ללא שינוי.

=== דור שני 2020–הווה ===
בשנת 2019 הציגה רנו את הדור השני לקפצ'ור. הדור השני כולל מנוע מנוע טורבו בנזין I4 צילנדרים בנפח 1.3 ליטרים המספק כ-131 כוחות סוס ב-5,000 סיבובים לדקה. תיבת הילוכים אוטומטית רובוטית כפולת מצמד בעלת שבעה הילוכים. היא מאיצה מ-0 ל-100 קילומרטים לשעה בתוך 9.6 שניות ומגיעה למהירות מרבית של 193 קילומטרים לשעה.

==== גרסאות הדור השני ====
מלבד הגרסה הבסיסית יצרה רנו שתי גרסאות נוספות. הראשונה רנו קפצ'ור היברידי בעלת הנעה היברידית הכוללת מנוע טורבו בנזין I4 צילנדרים בנפח 1.3 ליטרים המספק כ-140 כוחות סוס ב-6,000 סיבובים לדקה, עם מנוע חשמלי המספק כ-160 כוחות סוס. תיבת הילוכים כפולת מצמדים בעלת שבעה הילוכים. היא הוצגה בשנת 2020. השנייה רנו קפצ'ור RS ליין גרסה בעיצוב ספורטיבי הכוללת אותו מנוע כמו בגרסה הבסיסית. היא הוצגה בשנת 2021.

== גלריה ==
<gallery widths="220" heights="135">
קובץ:Renault Captur Concept (front quarter).jpg|דגם הקונספט
קובץ:2013 Renault Captur (10817570675).jpg|דור ראשון
קובץ:2018 Renault Captur Iconic TCE 900cc.jpg|מתיחת פנים 2017
קובץ:2020 Renault Captur S Edition.jpg|דור שני
קובץ:Renault Captur II E-Tech IMG 3336.jpg|הגרסה היברידית
</gallery>

== קישורים חיצוניים ==

* 

== הערות שוליים ==

קפצ'ור
קטגוריה:מכוניות היברידיות
קטגוריה:דגמי מכוניות שהושקו ב-2013
אגנס נויס גודסיר

אגנס נויס גודסיר (באנגלית: Agnes Noyes Goodsir; 18 ביוני 1864 – 11 באוגוסט 1939) הייתה ציירת פורטרטים אוסטרלית, שהתגוררה בפריז בשנות העשרים והשלושים של המאה העשרים. <ref></ref>

== ביוגרפיה ==
גודסיר נולדה בפורטלנד, ויקטוריה, אוסטרליה, אחת מאחד עשר הילדים שנולדו לדייוויד ג'יימס קוק גודסיר, נציב המכס במלבורן, ואליזבת ארצ'ר (לבית טומלינס).

הכשרתה המוקדמת לאמנות החלה עם ארתור ט' וודוורד בבית הספר בבנדיגו למכרות ותעשיות בשנים 1898–1899. בשנת 1899 מכרה חלק מיצירותיה בבנדיגו כדי לממן חלקית את לימודיה בפריז. בשנים שלאחר מלחמת העולם הראשונה הייתה יציאה של אמנים אוסטרלים רבים לפריז, שכל כוונתם הייתה להיות חלק מעולם האמנויות התוסס שהתרחש שם. ציירים כמו רופרט באני, סטלה בואן ומקס מלדרום נמשכו לשם אל "הגדה השמאלית". אחרים כמו מרגרט פרסטון וגרייס קראולי קיבלו השראה להתפתח לכיוונים חדשים על ידי האמנות הפריזאית שלאחר המלחמה. <ref></ref>

גודסיר למדה באקדמיה דלקלוז ובאקדמיה ז'וליאן (אצל ז'אן פול לורנס) <ref></ref> ולאחר מכן באקדמיה קולארוסי. משנת 1912 בערך עברה בין לונדון לפריז, אך לבסוף התיישבה בפריז בשנת 1921. <ref></ref>

במהלך שהותה בפריז גודסיר ציירה דיוקנאות של נשים קוסמופוליטיות, כולל בת זוגה, רייצ'ל דאן, שכונתה שרי, שצויר בסביבות 1924.<ref></ref>

עבודתה זכתה לשבחים והוצגה בסלון החדש, בסלון דה אינדפנדנט ובתערוכות נוספות בפריז, וכן גם באקדמיה המלכותית ובמכון המלכותי בלונדון.

בביקור קצר באוסטרליה בשנת 1927 הציגה בגלריות מקווארי בסידני ובגלריה לאמנויות יפות במלבורן. בשנת 1938 הוצגו ארבעה מציורי השמן שלה בתערוכה השנתית שנייה בגלריה לאמנות של ניו סאות' ויילס.

גודסיר נפטרה בפריז, צרפת בשנת 1939.

עבודתה של גודסיר הציגה יכולת משובחת בקומפוזיציה ובטכניקה. היא העדיפה צבעי שמן על פני צבעי מים. אף שציירה מספר רב של ציורי טבע דומם וחללי פנים, ההתמחות שלה הייתה בפורטרטים, בניהם קתרין גודסון, ליאו טולסטוי, אלן טרי, בנג'ו פטרסון, ברטראנד ראסל, דאם אדית ווקר, הרוזנת פינצ'י והמנהיג האיטלקי בניטו מוסוליני.

== גלריה ==
<gallery mode="packed" heights="170">
Agnes Goodsir 1864-1939 selfportrait.jpg|

Goodsir Woman reading.jpg|

Agnes Goodsir02.jpg|

Agnes Goodsir03.jpg|

Agnes Goodsir07.jpg|

Andrew Barton "Banjo" Paterson, 1927 Goodsir.jpg|

 </gallery>

== קישורים חיצוניים ==

== הערות שוליים ==

קטגוריה:ציירות אוסטרליות
קטגוריה:ילידות 1864
קטגוריה:נפטרות ב-1939
דומוקוס

דומוקוס (ביוונית: Δομοκός), או תאומאקוס או תאומאס (Θαυμακός, Θαυμάκη),<ref>[https://www.perseus.tufts.edu/hopper/morph?l=thaumacos&la=la#lexicon Lewis and Short]</ref> היא עיירה ועירייה בפתיוטיס, יוון. העיירה היא מקום מושבם של עיריית דומוקוס ושל מחוז דומוקוס לשעבר. העיירה בנויה על מדרון הררי המשקיף על מישור תסליה, 38 ק"מ מהעיר לאמיה.

== היסטוריה ==
אזור דומוקוס הפך לחלק מיוון בשנת 1881 כאשר האימפריה העות'מאנית מסרה את תסליה וכמה אזורים סמוכים ליוון. עד 1899 זה היה חלק ממחוז לריסה.

=== קרב דומוקוס ===
בשנת 1897, במהלך מלחמת יוון-טורקיה, כ-2,000 מתנדבים איטלקים בפיקוד בנו של ג'וזפה גריבלדי, ריצ'וטי גריבלדי, עזרו ליוונים בקרב דומוקוס. ביניהם היה גם חבר הפרלמנט האיטלקי, אנטוניו פראטי, שמת בקרב. הצבא הטורקי ניצח את צבא יוון.

== תחבורה ==
תחנת הרכבת דומוקוס בקו הראשי פיראוס–פלאטי, הממוקמת 5 ק"מ מהעיר ומשרתת את האזור שמסביב לעיירה.

== עירייה ==
העירייה דומוקוס הוקמה במהלך רפורמות השלטון המקומי בשנת 2011 על ידי מיזוגן של שלוש העיריות לשעבר הבאות, שהפכו ליחידות עירוניות:
* דומוקוס
* תסליוטידה
* שיניאדה

שטח העירייה: 707.953 קמ"ר, שטח היחידה העירונית 346.129 קמ"ר.<ref name="stat01"></ref>

== מחוז ==
מחוז דומוקוס היה אחד הפרובינציות של פתיוטיס. באותו שטח כמו העירייה הנוכחית. בוטל בשנת 2006.

== קישורים חיצוניים ==

* 
* [http://www.domokos.gr/ עיריית דומוקוס] ו

== הערות שוליים ==
טרייר טיבטי

טרייר טיבטי (באנגלית: Tibetan Terrier) הוא גזע כלב מסוג טרייר, אך בניגוד לכלבי הטרייר האחרים שהורבעו על מנת לחסל עכברושים, כלבי הטרייר הטיבטי טופחו על מנת להיות כלבי ידידות ולוויה, ולאו דווקא כלבי עבודה ופיקוח.

בטיבטית נקרא הכלב Tsang Apso, כלומר מישהו שעיר או סבוך, מה שמאפיין במידה רבה את מראהו של כלב הטרייר הטיבטי.

== היסטוריה ==
מבחינה היסטורית, הכלבים הטיבטים היו נחשבים לסימן מזל בתרבותם של האזרחים הטיבטים, וכל מי שהחזיק בו רכש מזל.

ד"ר אגנס גרייג מאנגליה הביא את הטרייר הטיבטי הראשון לאירופה בשנת 1922, גורה לבנה בשם "בונטי", ולאחר שהשיגה טרייר טיבטי זכר שלו קראה "רג'ה", היא הכינה להם מלונה והתחילה להרבות אותם.

הטרייר הטיבטי הגיע להודו בשנת 1930 והוכר גם כגזע רשמי. בשנת 1956, גזע הכלב הגיע גם לארצות הברית, אך רק ב-1973 ההתאחדות האמריקאית לכלבנות הכירו בו כגזע רשמי.

לטרייר הטיבטי יש גם קשר עם הכלבים שי טסו, להאסה אפסו, ספניאל טיבטי, כלב צאן פולני שפלה ועוד גזעי כלבים, ואף יש הסבורים שהכלב הטיבטי הוא אחת מאבותיו של השי-טסו.

== מראה ומבנה ==
לטרייר הטיבטי מפוזרות שיערות רבות על פניו על מנת להגן עליו מפגעי טבע. הפרווה שלהם ארוכה מאוד, במיוחד ברגליהם האחוריות. פרוותם יכולה להיות במגוון רחב של וריאציות וצבעים והזנבם המקורבל מונח בהידור על גבם. כפות הרגליים השטוחות של הגזע הטרייר הטיבטי הם מאפיין חזק נוסף אצלם, כפות אלו מעניקות לטיבטים אפשרות לנוע על פני משטחים קשים מאוד של סלעים ושלג.

== אופי הכלב ==
בגלל היות הכלב הטיבטי כלב לוויה, הוא מסתדר טוב עם בני אדם ומרגיש נוח בנוכחות אנשים מסביבו, ואם תעזבו אותם, הם אף עלולים להיות אומללים במהרה. דבר כזה יכול להוביל לבעיות התנהגות בגזע כלב זה. בעלי הכלב צריכים לגלות אחריות ונוכחות סביב הכלב ובמיוחד עם אנשים איתם הוא מרגיש בנוח ולא מותקף או מובהל.

כלב טיבטי הוא בנוסף לכך מאוד אינטליגנט, ויכול להיות מצבים בהם הוא השתולל בביתו של בעליו (על ידי פתיחת קופסאות, חדרים נעולים וכולי). נדרש ללמד את הכלב מה אסור ומה מותר ועקב היותו אינטליגנט, לימוד ואימוץ הכלב יכול לעבור בקלות.

==קישורים חיצוניים==

* 

== הערות שוליים ==

קטגוריה:גזעי כלבים
Better Now

Better Now הוא סינגל של הראפר והזמר האמריקאי פוסט מאלון, מתוך אלבום האולפן השני שלו, Beerbongs & Bentleys. הוא נכתב על ידי פוסט מאלון, בילי וולש, לואי בל ופרנק דוקס, והופק על ידי השניים האחרונים גם כן. השיר יצא לאור לרדיו הלהיטים העכשוויים האמריקאי ב-5 ביוני 2018, כסינגל החמישי והאחרון מתוך האלבום. הוא הגיע לעשירייה הפותחת במצעדי המוזיקה בארצות הברית, הממלכה המאוחדת, אוסטרליה, אירלנד וניו זילנד.<ref name=":0"></ref> השיר הועמד לקטגוריית ביצוע סולו הפופ הטוב ביותר בטקס פרסי גראמי ה-61.

==הצלחה מסחרית==
"Better Now" הגיע היישר אל העשירייה הפותחת במדינות שונות, כשבנורווגיה הגיע למקום הראשון, בארצות הברית הגיע למקום השביעי ובממלכה המאוחדת הגיע למקום השישי, והפך לשיר השלישי של פוסט מאלון בעשירייה הפותחת במדינה האחרונה. הסינגל הפך לשיר החמישי שלו בעשירייה הפותחת באוסטרליה, כשבשיאו הגיע למקום השני. הוא הגיע בשיאו למקום השלישי בארצות הברית (נמנע מלהגיע לצמרת המצעד על ידי "Lucid Dreams" של ג'וס וורלד ו-"Girls Like You" של מארון 5 וקארדי בי) ובקנדה.<ref></ref>

==וידאו קליפ==
הווידאו קליפ הרשמי של "Better Now" הוקרן לראשונה ב-5 באוקטובר 2018.<ref></ref>

==מיקומי שיא==

==נתוני מכירות==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| פלטינה ×5
| 350,000
|-
! אוסטריה (IFPI Austria)
| פלטינה
| 30,000
|-
! בלגיה (BEA)
| פלטינה
| 40,000
|-
! ברזיל (Pro-Música Brasil)
| זהב
| 20,000
|-
! קנדה (Music Canada)
| פלטינה ×8
| 640,000
|-
! דנמרק (IFPI Denmark)
| פלטינה ×2
| 180,000
|-
! צרפת (SNEP)
| זהב
| 100,000
|-
! גרמניה (BVMI)
| פלטינה
| 400,000
|-
! איטליה (FIMI)
| זהב
| 25,000
|-
! הולנד (NVPI)
| פלטינה ×2
| 160,000
|-
! ניו זילנד (RMNZ)
| פלטינה ×2
| 60,000
|-
! פורטוגל (AFP)
| פלטינה ×2
| 20,000
|-
! ספרד (PROMUSICAE)
| זהב
| 20,000
|-
! בריטניה (BPI)
| פלטינה ×2
| 1,200,000
|-
! ארצות הברית (RIAA)
| פלטינה ×6
| 6,000,000
|-
! נורווגיה (IFPI Norway)
| פלטינה
| 60,000
|-
! שוודיה (GLF)
| פלטינה
| 8,000,000
|}

==היסטוריית יציאות לאור==
{| class="wikitable plainrowheaders"
|-
! scope="col"| אזור
! scope="col"| תאריך יציאה
! scope="col"| פורמט
! scope="col"| חברת תקליטים
|-
! scope="row"| ארצות הברית<ref></ref>
| 5 ביוני 2018
| rowspan="3" | רדיו להיטים עכשוויים
| rowspan="2"| ריפבליק
|-
! scope="row"| הממלכה המאוחדת<ref></ref>
| 8 ביוני 2018
|-
! scope="row"| איטליה<ref></ref>
| 15 ביוני 2018
| יוניברסל
|-
! scope="row"| ארצות הברית<ref></ref>
| 25 ביוני 2018
|רדיו להיטים עכשוויים למבוגרים
|ריפבליק
|}

==קישורים חיצוניים==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי פוסט מאלון
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שהופקו על ידי לואי בל
קטגוריה:וידאו קליפים בשחור-לבן
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:שירי פלטינה בגרמניה
קטגוריה:שירי פלטינה כפולה בממלכה המאוחדת
קטגוריה:שירי יהלום בקנדה
קטגוריה:סינגלים בהוצאת ריפבליק רקורדס
מנו לנקה

הרב מנו לנקה (בהונגרית: Lenke Manó; טרנבה, 1868 – 1940) היה רב הונגרי, סופר בקהילה היהודית.

== ביוגרפיה ==
לאחר שסיים את לימודיו בבית המדרש לרבנים בבודפשט בשנת 1893 נבחר לרב יישוב במוראביה. בשנת 1896 עבר לבנסקה ביסטריצה ומשנת 1905 לרב בלוגוז'. הוא היה חבר במועצת המחוז והנציג היהודי הנבחר הראשון של מחוז זויום. הוא כתב כמה מונוגרפיות.

== עבודותיו ==
* [https://mandadb.hu/tetel/733022/Bibliai_olvasmanyok ספר לימוד לקריאת התנ"ך], בנסקה ביסטריצה, 1903 (מהדורה ג' 1924)
* השפה הפיניקית והזיכרונות (1892);
* [https://mandadb.hu/tetel/737185/A_Besztercebanyai_Izraelita_elemi_iskola_tortenete אזור בנסקה ביסטריצה. היסטוריה של 25 שנה של בית הספר היסודי, 1878-1903] . בודפשט, 1903
* מאמריו בסקירה היהודית-הונגרית, בספר הזיכרון של בלוך, הם הופיעו ב-Oest. Wochenschrift.

== מאמרים קשורים ==
* הספרות היהודית בטרנסילבניה

== ראו גם ==
* [https://mandadb.hu/tetel/733023/Emlekkonyv ספר זיכרון לכבוד ד"ר פרנץ לוי, נשיא התאחדות הרבנים של ארדאל-באנאט, ולכבודם של ד"ר מנו לנקה וד"ר יעקב זינגר, הרבנים הראשיים], בודפשט, 1939

== לקריאה נוספת ==
* לקסיקון יהודי הונגרי. 1929. 
* יוז'ף סיניאי: חייהם ויציקותיהם של סופרים הונגרים. 
* הספרנות של גזה פטריק 
* https://epa.oszk.hu/00400/00458/00138/szekernyes.html

קטגוריה:רבנים הונגרים
קטגוריה:בוגרי בית המדרש לרבנים בבודפשט
קטגוריה:רבנים נאולוגים
קטגוריה:ילידי 1868
קטגוריה:נפטרים ב-1940
יחסי מאלי–ספרד

יחסי מאלי–ספרד הם היחסים הדו-צדדיים והדיפלומטיים בין מאלי וספרד.

== יחסים דיפלומטיים ==
שגרירות מאלי במדריד
שגרירות ספרד במאלי החלה את פעילותה ביולי 2006, והמשרד לשיתוף פעולה טכני בינואר 2008. חנוכת השגרירות התקיימה ב-26 בינואר 2008, במסגרת סיור ה-MAEC בחמש מדינות אפריקה שמדרום לסהרה.<ref name="diplo">[http://www.exteriores.gob.es/Documents/FichasPais/Mali_FICHA%20PAIS.pdf Ficha de Malí] Office of Diplomatic Information. Ministry of Foreign Affairs and Cooperation. Section: Diplomatic relations.</ref>

היחסים הדו צדדיים התפתחו במהירות, בהתבסס על חילופי דברים אינטנסיביים ברמה גבוהה. ספרד ומאלי חולקים אינטרסים אסטרטגיים, בין היתר, במאבק בעוני, במאבק בפשע מאורגן ובטרור ובניהול משותף של זרמי הגירה תחת גישה מקיפה ועולמית.

כחלק מהמומנטום ההולך וגדל של היחסים הדו-צדדיים, מועצת השרים של מאלי קיבלה את ההחלטה לפתוח את השגרירות במדריד ב-29 ביולי 2009. השגריר של הרפובליקה של מאלי בספרד מונה ב-14 באפריל 2010 הנציגות הדיפלומטית של הרפובליקה של מאלי בספרד נפתחה בראשית שנת 2011, לא רק במטרה לחזק את הקשרים בין מאלי לספרד, אלא גם כדי להבטיח שירות לאזרחי מאלי החיים בספרד. <ref></ref>

== יחסים כלכליים ==
התנודתיות הפוליטית והביטחונית כיום במאלי, כמו גם העובדה שהמדינה נמצאת במצב של סכסוך מלחמה, גורמים לכך שבטווח הקצר המסגרת המשפטית והכלכלית של המדינה אינה המתאימה ביותר לקידום השקעות ספרדיות. עם זאת, במסגרת ההזדמנויות העסקיות הרשויות במאלי הביעו בעבר עניין בפיתוח שיתוף פעולה דו-צדדי במספר תחומים באמצעות השקעות של חברות ספרדיות במגזר הראשוני, תשתיות, בנקאות, טלקומוניקציה ותיירות. ראויה לציון גם העובדה כי חלון הזדמנויות עבור חברות ספרדיות הוא במסגרת מכרזי האיחוד האירופי, במימון EDF או מכשירים אחרים ואשר רלוונטיים במיוחד בתחום התשתיות. <ref>[http://www.exteriores.gob.es/Documents/FichasPais/Mali_FICHA%20PAIS.pdf Ficha de Malí] Office of Diplomatic Information. Ministry of Foreign Affairs and Cooperation. Section: Economic.</ref>

== שיתוף פעולה ==
מאלי שולבה כמדינה מועדפת לשיתוף פעולה ספרדי בתוכנית השנתית לשיתוף פעולה בינלאומי 2006. בשנת 2007 נחתם הסכם שיתוף פעולה ובשנת 2008 נחתמה הוועדה המשותפת הראשונה והמשרד לשיתוף פעולה טכני נפתח בבמקו. תוכנית המתאר השלישית 2009–2012 איחדה את המחויבות ארוכת הטווח של שיתוף הפעולה הספרדי לפיתוח מאלי כמדינה בקטגוריה הגבוהה ביותר שאושרה באישור תוכנית המתאר הרביעית האחרונה 2013–2016. <ref>[http://www.exteriores.gob.es/Documents/FichasPais/Mali_FICHA%20PAIS.pdf Ficha de Malí] Office of Diplomatic Information. Ministry of Foreign Affairs and Cooperation. Section: Cooperation.</ref>

== נציגויות דיפלומטיות ==
* מאלי מחזיקה בספרד שגרירות במדריד וקונסוליות כבוד בברצלונה סנטה קרוס דה טנריפה.
* ספרד מחזיקה במאלי שגרירות בבמקו. <ref>[http://www.exteriores.gob.es/Documents/FichasPais/Mali_FICHA%20PAIS.pdf Ficha de Malí] Office of Diplomatic Information. Ministry of Foreign Affairs and Cooperation. Section: Data of the Spanish Representation.</ref>

==קישורים חיצוניים==

== הערות שוליים ==
Ashlyn

Ashlyn (בעברית: אשלין) הוא אלבום הבכורה של הזמרת-יוצרת האמריקאית אש.<ref name=":0"></ref> האלבום יצא לאור ב-7 במאי 2021 על ידי חברת התקליטים Mom + Pop.<ref name=":0" /> מתוך האלבום יצאו שישה סינגלים.

==רקע==
לפני צאתו של האלבום Ashlyn, הכריזה אש כי האלבום יהיה "קשור למחשבות, כנה ועמוק, מלא בסיפורי חווייתיים עם פחד וכאב שהופך את הדברים הקשים האלה לשמחה ולעצמאות".<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|7 במאי 2021
|תקליטור • תקליט • הורדה דיגיטלית • סטרימינג • מארז תקליטורים • קלטת שמע
|Mom + Pop
|<ref></ref><ref></ref><ref></ref><ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2021
קטגוריה:אלבומים באנגלית
דרום-מזרח סולאווסי

דרום-מזרח סולאווסי (באינדונזית: Sulawesi Tenggara) הוא מחוז באי סולאווסי באינדונזיה. עיר הבירה של המחוז היא קנדרי . למחוז אין כביש מהיר המחבר בינו לבין שאר האי, ורוב התחבורה עוברת דרך מפרץ בוני .

==היסטוריה==

מהמאה ה-17 עד לתחילת המאה ה-19, האזור נשלט על ידי הסולטנות של בטון.

==גאוגרפיה==

שני רכסי ההרים העיקריים במחוז הם רכס טנגיסינואה ורכס מקונגה. הנהרות העיקריים הם הללינדו, הלזולו, והסמפרה.

==דמוגרפיה==

{| class="wikitable sortable"
|+ דתות בדרום-מזרח סולאווסי
|-
! שם הדת !! אחוזים
|-
| אסלאם || 95.23%
|-
| הינדואיזם || 2.04%
|-
| פרוטסטנטים || 1.84%
|-
| קתולים || 0.55%
|-
| לא נשאלו || 0.20%
|-
| לא בטוחים || 0.06%
|-
| בודהיזם || 0.04%
|-
| קונפוציוניזם || 0.03%
|-
| אחר || 0.01%
|}
במפקד האוכלוסין של אינדונזיה בשנת 2000 , אוכלוסיית המחוז מנתה 1,771,951 תושבים. רוב התושבים מתגוררים באיים בטון ומונה , ובסביבות עיר הבירה קנדרי. ארבע הנפות הגדולות ביותר במחוז הן קונווה סלטאן, קונווה, קולקה, ומונה (בהתאמה).

===קבוצות אתניות===

{| class="wikitable sortable"
|+
|-
! קבוצה אתנית !! אחוזים מכלל האוכלוסייה
|-
| טולאקים || 36%
|-
| בוטונזים || 26%
|-
| מונה || 19%
|-
| מורונֶנים || 10%
|-
| ווָאווָאאוׂניים || 5.2%
|-
| סינים || 3.5%
|-
| אחרים || 0.3%
|}

==קישורים חיצוניים==

* 

* 

==הערות שוליים==

קט:סולאווסי
קט:אינדונזיה: מחוזות
קט:מדינות וטריטוריות שהוקמו ב-1964
מורשת יופיטר (סדרת טלוויזיה)

מורשת יופיטר (באנגלית: Jupiter's Legacy) היא סדרת גיבורי-על אמריקאית, שנוצרה על ידי סטיבן ס. דקנייט ומבוססת על סדרת קומיקס באותו השם מאת מארק מילר ופרנק קוויטלי. בסדרה מככבים ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק ווייד ומאט לנטר.

הסדרה עלתה לשידור ב-7 במאי 2021.

==תקציר העלילה==
עלילת הסדרה עוקבת אחר סיפורם של גיבורי-העל הראשונים בעולם שקיבלו את כוחותיהם בשנות השלושים. בימינו, הם חברי המשמר "האיחוד" הוותיק והנערץ, אך ילדיהם, שקיבלו כוחות-על משלהם, נאבקים לצאת מצל מעשיהם האגדיים של הוריהם.

==צוות השחקנים והדמויות==
===דמויות ראשיות===
* ג'וש דוהאמל – שלדון סמפסון / האוטופי, בעלה של גרייס, אחיו הצעיר של וולטר ומנהיג צוות גיבורי-על המכונה "האיחוד".
* בן דניאלס – וולטר סמפסון / בריינווייב, אחיו הגדול של שלדון.
* לזלי ביב – גרייס סמפסון / ליידי ליברטי, אשתו של שלדון ואחת מגיבורי-העל החזקים ביותר על פני כדור הארץ.
* אלנה קמפוריס – קלואי סמפסון, בתם של גרייס ושלדון.
* אנדרו הורטון – ברנדון סמפסון / פראגון, בנם של גרייס ושלדון.
* מייק וייד – פיץ סמול / הפלייר, אחד מחבריו המוערכים ביותר של "האיחוד".
* מאט לנטר – ג'ורג' האצ'ין / סקייפוקס, בן בריתו הקרוב ביותר של שלדון.

===דמויות משניות===
* טניקה דייוויס – פטרה סמול, בתו של פיץ
* אנה אקנה – רייקו, גיבורה ושכירת חרב בעלת שתי חרבות.
* טיילר מאנה – בלאקסטאר

===דמויות אורחות===
* צ'ייס טאנג

==הפקה==
ב-17 ביולי 2018, פורסם כי נטפליקס הזמינה עונה ראשונה בת שמונה פרקים לסדרה שתבוסס על הקומיקס "מורשת יופיטר". הסדרה נוצרה על ידי היוצר סטיבן ס. דקנייט, שאף מפיק אותה בפועל לצדם של לורנזו די בונאוונטורה ודן מקדרמוט. ב-16 בספטמבר 2019, אושר כי דקנייט עזב את הפקת הסדרה בעקבות מחלוקת קריאייטיבית בעיצומה של הפקת העונה הראשונה. בנובמבר 2019 הוכרז כי סאנג קיו קים יחליף את דקנייט.

===ליהוק===
בפברואר 2019, הוכרז כי ג'וש דוהאמל, בן דניאלס, לזלי ביב, אלנה קמפוריס, אנדרו הורטון, מייק וייד ומאט לנטר לוהקו לצוות השחקנים הראשי של הסדרה. באפריל 2019, דווח כי טניקה דייוויס לוהקה לתפקיד משני. באוגוסט 2019, דווח כי צ'ייס טאנג לוהק לגילום דמותו של אחד מנבלי-העל בסדרה. בספטמבר 2020 לוהקה אנה אקנה לתפקיד משני.

===צילומים===
צילומי העונה הראשונה התעתדו להתחיל במאי 2019, אך במקום זאת החלו בטורונטו, אונטריו, קנדה, ב-2 ביולי 2019 והסתיימו ב-24 בינואר 2020. בינואר 2021, התקיימו צילומי השלמה וצילומי סצנות מסוימות מחדש.

==שידור==
הסדרה עלתה לשידור בשירות הזרמת המדיה של נטפליקס ב-7 במאי 2021.

==קישורים חיצוניים==

ביקורות:
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות פעולה אמריקאיות
קטגוריה:סדרות מדע בדיוני אמריקאיות
קטגוריה:סדרות טלוויזיה שמבוססות על קומיקס
קטגוריה:נטפליקס: תוכניות וסדרות
דוד שרבני

דוד שרבני (16 באוגוסט 1920 - 6 באוגוסט 1985) היה הרב הראשי הספרדי של קולומביה מראשית שנות החמישים עד 1978. כיהן גם כרב במיאמי, פלורידה.
Alfredo Goldschmidt (rabbi)}}

== ראשית חיים ==
הרב שרבני בבוגוטה בסביבות החגים
דוד שרבני נולד בירושלים, ישראל, לרב יהושע שרבני ומסעודה שרבני. אשר עלה לארץ ישראל, מבגדאד, עיראק בשנת 1903. בצעירותו למד בישיבת פורת יוסף, לאחר תקופה התמנה לרב שכונת מקור ברוך בירושלים, לאחר מכן התמנה לרב מחנות העולים.

החזון איש נתן לו סמיכת יורה יורה.

== קולומביה ==
בשנת 1952 ביקר הנדיב עובדיה שעיו בישיבת פורת יוסף וביקש מרבי בן-ציון מאיר חי עוזיאל שישלח רב לבני עדתו שבקולומביה, הרב בצמ"ח המליץ לו על רבי דוד ואכן רבי דוד התמנה לרב הראשי של קולומביה, מקום מושבו היה העיר בוגוטה.<ref></ref>

בדברי המלצתו אמר הרב עוזיאל כך:

הרב ראובן כץ כתב אף הוא דברים דומים" הרב חזקיה שבתי הצטרף אף הוא לממליצים.

בקולומביה, הקים תלמוד תורה, סניף של בני עקיבא, שימש כנשיא של הברית העברית עולמית במקום, היה פעיל בההסתדרות הציונית, ושימש כמרצה באוניברסיטה הלאומית של קולומביה בקתדרה לעברית.

לאחר תקופה הוצעה לו הרבנות בעיר תל אביב, רבי דוד סירב להצעה.

הרב שרבני היה בקשר עם רבנים רבים בעולם כמו הרב משה פיינשטיין.<ref></ref>
הרב שרבני מלווה בני ערובה משוחררים
הרב שרבני השתתף בהפגנת תמיכה לחטופים<ref></ref> שנערכה במהלך מצור שגרירות הרפובליקה הדומיניקנית בבוגוטה בשנת 1980 על ידי גרילות M-19 .<ref></ref><ref></ref>

== פרסומים ==
הרב שרבני פרסם הגדה לפסח בעברית, ספרדית ואנגלית. ההגדה פורסמה בשנת 1960 בהגדה שולבו יצירות אמנות של הקריקטוריסט הקולומביאני, ניצול השואה, פיטר אלדור.

==קישורים חיצוניים==

* 
* 
* 
* 
* 
* 

== הערות שוליים ==

קטגוריה:משפחת שרבני
קטגוריה:רבנים אמריקאים
קטגוריה:בוגרי ישיבת פורת יוסף
קטגוריה:רבני שכונות
קטגוריה:רבנים ראשיים
קטגוריה:ילידי 1920
קטגוריה:נפטרים ב-1985
פרנץ יוזף הובר

פרנץ יוזף הובר (בגרמנית: Franz Josef Huber; 22 בינואר 1902 – 30 בינואר 1975) היה קצין אס אס בכיר גרמני, ששירת במשטרה ובשירותי הביטחון הגרמניים ברפובליקת ויימאר ובגרמניה הנאצית.

== קריירה ==
הובר הצטרף למפלגה הנאצית בשנת 1937 ועבד בשיתוף פעולה הדוק עם ראש הגסטפו היינריך מילר. לאחר האנשלוס הוא הועבר ב-1938 לווינה, שם מונה למפקד משטרת הביטחון (SiPo) והגסטפו בווינה ובאזורי הדנובה התחתונה והדנובה העליונה. בתפקידו זה היה אחראי על גירוש המוני של יהודים מהאזור למחנות העבודה וההשמדה.

לאחר תום מלחמת העולם השנייה והשואה ומשפט ב-1949, לא ריצה הובר מעולם עונש מאסר כלשהו. שירות הביון המערב-גרמני (BND) העסיק אותו במשרה מלאה במשך קרוב לעשור (1955–1964) והעניק לו סיפור כיסוי. הוא מת במינכן בשנת 1975.

==קישורים חיצוניים==

* 
<div class="mw-content-ltr">
* 
</div>

קטגוריה:אנשי הגסטפו
קטגוריה:גנרלים באס אס
קטגוריה:פושעי מלחמה נאצים
קטגוריה:גרמנים שנולדו ב-1902
קטגוריה:גרמנים שנפטרו ב-1975